
KORISNA SREDSTVA ZA SREČNO 
ŽIVLJENJE 
Uvod 
Vsa  hvala  pripada  Allahu.  Pričujem,  da  ni 
drugega resničnega boga, vrednega čaščenja, razen 
Allaha, Edinega, ki nima družabnika, in pričujem, da 
je  Muhammed  Njegov  suženj  in  Njegov  poslanec. 
Naj  Allah  blagoslovi in  podari  mir njemu, njegovi 
družini in ashabom. 
Mir srca, njegova notranja spokojnost, veselje ter 
odprava skrbi in žalosti so cilj, h kateremu stremi 
vsak človek.  Z  njimi se  doseže dobro življenje ter 
popolna  radost  in  zadovoljstvo.  Za  to  obstajajo 
verski,  naravni  in  praktični  vzroki,  vendar  se  vsi 
skupaj  v  polnosti  združijo  le  pri  vernikih.  Kar  pa 
zadeva druge ljudi, četudi nekaj od tega dosežejo z 
določenih  vidikov  in  z  razlogi,  za  katere  si 
prizadevajo  njihovi  razumniki,  so  prikrajšani  za 
tisto,  kar  je  koristnejše,  trajnejše  ter  boljše  v 
sedanjem stanju in v končnem izidu. 
V tej poslanici bom omenil razloge za ta najvišji 
cilj, ki mi prihajajo na misel — cilj, h kateremu si 
prizadeva vsak človek. 
Nekateri so jih dosegli v veliki meri in zato živijo 
prijetno ter lepo življenje; drugi so v tem povsem 
spodleteli in živijo življenje v stiski in nesreči. Spet 

3 
tretji so nekje vmes, glede na mero uspeha, ki jim je 
bila dana. Allah je Tisti, ki daje uspeh, in pri Njem 
iščemo  pomoč  za  vsako  dobro  ter  zaščito  pred 
vsakim zlom. 
POGLAVJE: Iman (verovanje) in dobro 
delo  
Največji vzrok sreče ter njen izvor in temelj sta 
iman (verovanje) in dobro delo. Vzvišeni pravi: 
﴿









 







 















 





 





 





 



 





 

 






 





 


























































 ﴾ 
 »Kdor dela dobro, naj bo moški ali ženska, in je 
vernik – mu bomo dali, da bo živel lepo življenje in 
nagradili ga bomo z nagrado, skladno z njegovimi 
najboljšimi dejanji, ki jih je storil.« (Kur'an, 16:97) 
Vzvišeni  Allah  je  obljubil  tistim,  ki  združijo 
verovanje  in  dobra  dejanja,  lepo  življenje  na  tem 
svetu ter nagrado na tem svetu in v onstranstvu. 
Razlog za to je jasen: verniki, ki v Allaha verujejo 
s pravilnim verovanjem, iz katerega izvirajo dobra 
dela in ki izboljšuje  srce,  vedenje,  ter  življenje na 
tem svetu in v onstranstvu, imajo trdne temelje in 
načela. S pomočjo teh se znajo soočiti z vsem, kar jih 
doleti  —  tako  z  razlogi  za  veselje  in radost  kot  z 
razlogi za skrb, nemir in žalost. 
Blagodejne  stvari  in  radosti  sprejemajo  s 
hvaležnostjo ter jih uporabljajo na način, ki prinaša 
korist.  Ko  tako  ravnajo,  se  v  njih  rojevajo  velike 

notranje dobrine: veselje ob prejetih darovih, želja 
po  njihovi  trajnosti  in  blagoslovu  ter  upanje  na 
nagrado hvaležnih. Te dobrine s svojo vrednostjo in 
blagoslovom  presegajo  same  radosti,  iz  katerih 
izvirajo. 
Težave, nadloge, skrbi in žalost sprejemajo tako, 
da  se  uprejo  tistemu,  kar  je  mogoče  premagati, 
ublažijo,  kar  je  mogoče  ublažiti,  ter  s 
potrpežljivostjo  prenašajo  tisto,  čemur  se  ni 
mogoče  izogniti.  Tako  iz  preizkušenj  pridobijo 
koristne izkušnje in notranjo moč, iz potrpežljivosti 
ter pričakovanja nagrade pa velike sadove. Zaradi 
tega  se  nadloge  razblinijo,  na  njihovo  mesto  pa 
stopijo  radost,  upanje  in  hrepenenje  po  Allahovi 
dobroti  in  nagradi.  To  je  Poslanec  ﷺ  pojasnil  v 
verodostojnem hadisu, ko je rekel: 


































































































































































 
 »Kako izjemno je stanje vernika! Vsako njegovo 
stanje je zanj dobro: če ga doleti dobro, je hvaležen 
in v tem je zanj dobro; če ga doleti preizkušnja, je 
potrpežljiv in tudi v tem je zanj dobro. In to je dano 
le verniku.« (Muslim) 
Poslanec  ﷺ  je  s  tem  pojasnil,  da  se  verniku 
pomnožita  korist  in  dobro  v  vsem,  kar  ga  doleti, 
bodisi radost bodisi preizkušnja. Zato se lahko dva 
človeka, ki ju doleti ista stvar — dobro ali slabo — 









[image: ] 
5 
v  odzivu  nanjo  močno  razlikujeta,  in  to  glede  na 
razliko v njunem verovanju in dobrih dejanjih. Tisti, 
ki ga zaznamujeta ti dve lastnosti in ki blagostanje 
ter  preizkušnje  sprejema  s  hvaležnostjo  in 
potrpežljivostjo,  je  napolnjen  z  radostjo  in 
veseljem,  od  njega  pa  se  oddaljijo  skrb,  žalost, 
nemir, tesnoba in stiska. Tako se mu že na tem svetu 
uresniči  dobro  življenje.  Drugi  pa  prijetne  stvari 
sprejema z objestnostjo, prevzetnostjo in oholostjo. 
Njegov značaj se zaradi tega pokvari in jih sprejema 
podobno kot živali – s pohlepom in nenasitnostjo. 
Kljub  temu v  srcu  nima  miru,  temveč  je  notranje 
raztresen iz več razlogov: zaradi strahu pred izgubo 
tistega, kar mu je ljubo; zaradi številnih sporov in 
nasprotovanj, ki iz tega pogosto nastajajo; ter zato, 
ker se človeška duša  nikoli ne  ustavi pri določeni 
meji, ampak nenehno hrepeni po novih stvareh, ki 
jih  morda  doseže  ali  pa  tudi  ne.  In  četudi  bi  jih 
dosegel,  bi  zaradi  omenjenih  razlogov  ostal 
nemiren.  Preizkušnje  pa  sprejema  s  tesnobo, 
obupom, strahom in razdraženostjo. Zato ni treba 
posebej  opisovati  bede  njegovega  življenja, 
duševnih in živčnih bolezni ter strahu, ki ga lahko 
pripelje do najhujših stanj in najtežjih nadlog; saj ne 
upa  na  nagrado  in  nima  potrpežljivosti,  ki  bi  ga 
potolažila in mu olajšala breme. 
Vse to potrjuje izkušnja. Če že en sam tak primer 
primerjamo  z  dejanskim  stanjem  ljudi,  opazimo 

veliko  razliko  med  vernikom,  ki  ravna  v  skladu  s 
svojim  verovanjem,  in  tistim,  ki  tega  nima. 
Verovanje  namreč  z  največjo  močjo  spodbuja  k 
zadovoljstvu z Allahovo oskrbo in s tem, kar je iz 
Svoje  dobrote  in  plemenitosti  podaril  Svojim 
sužnjem. 
Vernik,  ki  ga  doleti  preizkušnja  z  boleznijo, 
revščino  ali  podobnimi  tegobami,  katerim  so 
izpostavljeni  vsi  ljudje,  je  –  zaradi  svojega 
verovanja ter  zadovoljstva  s  tem,  kar  mu  je  Allah 
odredil – notranje spokojen. V srcu ne hrepeni po 
tistem, kar mu ni bilo namenjeno; gleda na tistega, 
ki je v slabšem položaju od njega, in ne na tistega, ki 
je v boljšem. Njegova radost, sreča in duševni mir 
so  lahko  celo  večji  od  radosti  tistega,  ki  ima  vse 
posvetne  dobrine,  a  mu  ni  dano  to  notranje 
zadovoljstvo. 
Nasprotno  pa  človek,  katerega  dejanja  niso  v 
skladu  z  njegovim  verovanjem,  ob  preizkušnji  z 
revščino  ali  ob  izgubi  posvetnih  dobrin  zapade  v 
skrajno nesrečo in bedo. 
Še en primer: kadar se pojavijo vzroki za strah in 
človeka  doletijo  nesreče,  je  tisti  s  trdnim 
verovanjem  stanovitnega  srca  in  mirne  duše. 
Zmožen  je  obvladati  dogodek,  ki  ga  je  doletel, po 
svojih  najboljših  močeh  —  z  mislijo,  besedo  in 
dejanjem.  Svojo  dušo  je  že  pripravil  na  takšne 
neprijetnosti. To so stanja, ki človeku prinašajo mir 

in utrjujejo njegovo srce. 
Nasprotno temu je pa človek brez verovanja, ki 
ob nastopu strahu doživi notranji pretres: njegova 
vest  se  vznemiri,  živci  se  mu  napnejo,  misli  se 
razpršijo, preplavita pa ga strah in groza. Združita 
se zunanji strah in notranja tesnoba, katere globine 
ni mogoče opisati. Če takšni ljudje nimajo določenih 
naravnih mehanizmov, ki zahtevajo dolgo vajo, se 
njihove  moči  zlomijo  in  živci  popustijo.  To  je 
posledica  pomanjkanja  vere,  ki  človeka  vodi  k 
potrpežljivosti — zlasti v kritičnih trenutkih ter v 
žalostnih in pretresljivih okoliščinah. 
Pravičnež in grešnik, vernik in nevernik si delijo 
pridobljeni  pogum  ter  prirojen  nagon,  ki  blaži 
strahove in jih zmanjšuje. Vendar se vernik odlikuje 
z  močjo  verovanja,  potrpežljivostjo,  zaupanjem  v 
Allaha,  zanašanjem  Nanj  ter  pričakovanjem 
Njegove  nagrade  —  lastnostmi,  ki  povečujejo 
njegov pogum,  mu  olajšujejo breme  strahu in  mu 
lajšajo preizkušnje, kot Vzvišeni pravi: 
...﴿



















































































... ﴾ 
 »...Če  trpite  bolečine,  tudi  oni  resnično  trpijo 
bolečine, kakor trpite vi, vendar vi pričakujete od 
Allaha, česar oni ne pričakujejo...« (Kur'an, 4:104) 
Zaradi tega jim Allah podari Svojo pomoč, posebno 
podporo in okrepitev, ki razprši strahove. Vzvišeni 

pravi: 
...﴿
































 ﴾ 
 »...Bodite potrpežljivi, zakaj Allah je resnično na 
strani potrpežljivih.« (Kur'an, 8:46) 
Dobrota  do  ljudi  z  besedami  in  dejanji  Med 
vzroki,  ki  odpravljajo  skrb,  žalost  in  tesnobo,  je 
dobrota do ljudi z besedami in dejanji ter različne 
oblike  dobrodelnosti  do  njih.  Vse  to  spada  med 
dobro  in  plemenito  ravnanje.  S  takšnimi  dejanji 
Allah od ljudi – tako od pravičnega kot od grešnika 
–  odvrne  skrbi  in  žalosti  v  meri,  v  kakršni  jih 
opravljajo. Vendar ima vernik od tega najpopolnejši 
delež,  saj  se  odlikuje  po  tem,  da  njegova  dobrota 
izhaja  iz  iskrenosti  in  pričakovanja  Allahove 
nagrade. 
Zato  mu  Allah  olajša  delanje  dobrega  zaradi 
upanja  na  dobro,  ki  ga  pričakuje,  in  ga  zaradi 
njegove iskrenosti ter pričakovanja nagrade varuje 
pred nadlogami. Vzvišeni pravi: 
﴿























































































































































 ﴾ 
 »Ni dobrega v večini njihovih tajnih pogovorov, 
razen kdor spodbuja dajanje miloščine, opravljanje 
dobrih dejanj ali pomiritev med ljudmi. In kdor to 
stori, iskaje Allahovo zadovoljstvo, mu bomo kmalu 
dali veličastno nagrado.« (Kur'an, 4:114) 

Tako  Vzvišeni  pojasnjuje,  da  so  vsa  ta  dejanja 
dobro  za  tistega,  ki  jih  opravlja  —  dobro  namreč 
prinaša  dobro  in  odvrača  zlo.  Verniku,  ki  svoja 
dejanja  opravlja  v  pričakovanju  nagrade,  Allah 
podari veliko plačilo, med katerim je tudi odprava 
skrbi, žalosti, notranjih stisk in podobnega. 
POGLAVJE: Ukvaranje s koristnimi 
dejanji ali s koristnim znanjem 
Med  načini  za  odpravljanje  nemira,  ki izvira  iz 
živčne napetosti in zaposlenosti srca z neprijetnimi 
mislimi,  je  ukvarjanje  s  koristnimi  dejanji  ali  s 
koristnim  znanjem;  to  namreč  zaposli  srce  in  ga 
odvrne  od  zadeve,  ki  mu  povzroča  nemir.  Zaradi 
tega  človek  morda  pozabi  razloge,  ki  so  mu 
povzročili skrb in žalost; njegova duša se razveseli 
in njegova življenjska moč se okrepi. Ta vzrok velja 
tako za vernika kot za druge. Vernika pa odlikujejo 
njegovo  verovanje,  iskrenost  in  prizadevanje  za 
Allahovo nagrado pri ukvarjanju z znanjem, ki se ga 
uči ali ga poučuje, ter pri opravljanju dobrih del. Če 
gre  za  ibadet,  je  to  ibadet;  če pa  gre  za  posvetno 
opravilo ali navado, ki ju spremljata iskren namen 
in  želja,  da  bi  si  s  tem  pomagal  pri  pokornosti 
Allahu, ima to močan učinek pri odpravljanju skrbi, 
tesnobe in žalosti. Koliko ljudi je bilo preizkušenih 
z  nemirom  in  nenehno  notranjo  stisko,  da  so  jih 
zajele različne bolezni — njihovo najučinkovitejše 
zdravilo  pa  je  bilo  prav  v  tem,  da  so  pozabili  na 

10 
vzrok, ki jih je vznemirjal, in se posvetili eni izmed 
svojih pomembnih nalog. 
Zato je primerno, da se človek ukvarja z delom, 
ki njegovo dušo privlači in ji ustreza, saj to najbolj 
prispeva k doseganju tega koristnega cilja. Allah ve 
najbolje. 
Popolna  osredotočenost  na  današnji  dan  Eden 
od  načinov  za  odpravljanje  skrbi  in  tesnobe  je 
popolna  osredotočenost  misli  na  opravila 
današnjega  dne  ter  opustitev  pretiranega 
ukvarjanja  s  prihodnostjo  in  žalovanja  za 
preteklostjo.  Zato  je  Allahov  poslanec  ﷺ  iskal 
zatočišče  pred  skrbjo  in  žalostjo.  Žalovanje  za 
preteklimi  dogodki,  ki  jih  ni  mogoče  vrniti  ali 
popraviti,  ne  prinaša  nobene  koristi,  medtem  ko 
lahko  skrb,  ki  izvira  iz  strahu  pred  prihodnostjo, 
človeku  zelo  škoduje.  Zato  naj  bo  človek 
osredotočen na svoj današnji dan — naj zbere ves 
svoj trud in prizadevnost za izboljšanje sedanjega 
trenutka. Ko se srce zbere okoli tega cilja, se dejanja 
izpopolnijo,  človek  pa  se  razbremeni  skrbi  in 
žalosti.  Ko  Poslanec  ﷺ  uči  dovo  ali  usmerja  svoj 
ummet k njej, skupaj z iskanjem Allahove pomoči in 
upanjem  na  Njegovo  milost  spodbuja  tudi  k 
prizadevnosti  in  delu  za  dosego  tistega,  za  kar 
človek prosi,  ter k opustitvi tega, česar želi, da bi 
bilo od njega odvrnjeno. Dova je namreč povezana 
z  dejanjem:  človek  si  prizadeva  za  tisto,  kar  mu 









[image: ] 
11 
koristi  v  veri  in  na  tem  svetu,  prosi  svojega 
Gospodarja za uspeh v svojem cilju in išče Njegovo 
pomoč pri tem, kot je Poslanec ﷺ rekel: 




















































































































































































 
 »Prizadevaj si za to, kar ti koristi, išči Allahovo 
pomoč in ne obupuj! Če pa te doleti preizkušnja, ne 
reci: ‘Ko bi storil tako, bi bilo drugače,’ temveč reci: 
‘Allah je odredil in storil, kar je hotel,’ kajti beseda 
‘če’ odpira vrata šejtanovemu delovanju.« (Muslim) 
Tako je Allahov poslanec ﷺ učil, naj si človek v vseh 
okoliščinah prizadeva  za  tisto,  kar mu koristi,  naj 
išče  Allahovo  pomoč  in  naj  ne  podleže  nemoči  in 
škodljivi lenobi. Hkrati pa naj sprejme tisto, kar se 
je že zgodilo, in se prepusti Allahovi odredbi. 
Zadeve je mogoče razdeliti na dve vrsti: na tiste, 
pri katerih si človek lahko prizadeva, da jih doseže, 
izboljša  ali  omili  —  tu  mora  vložiti  svoj  trud  in 
prositi Allaha za pomoč; in na tiste, na katere nima 
vpliva  —  te  naj  mirno  sprejme  in  se  z  njimi 
sprijazni. Upoštevanje tega načela človeku prinaša 
notranji mir ter pomaga odpravljati skrbi in žalost. 
Poglavje: Pogosto spominjanje Allaha 
Med največjimi vzroki za širino srca, notranji mir 
in spokojnost je pogosto spominjanje Allaha. To ima 
namreč izjemen učinek: pomirja srce ter odpravlja 

skrbi in žalost. Vzvišeni Allah pravi: 
...﴿
































 ﴾ 
 «...Z  omenjanjem  Allaha  se  resnično  umirijo 
srca. » (Kur'an, 13:28) Spominjanje Allaha ima velik 
vpliv pri doseganju tega cilja  — tako zaradi svoje 
posebne  vrednosti  kakor  tudi  zaradi  nagrade  in 
plačila, ki ju človek od Njega pričakuje. 
Omenjanje Allahovih vidnih in skritih blagodati 
Omenjanje Allahovih vidnih in skritih blagodati ima 
izjemen  učinek.  Z  njihovim  prepoznavanjem  in 
omenjanjem Allah od človeka odvrne skrb in žalost 
ter ga spodbuja k hvaležnosti, ki spada med najvišje 
in najplemenitejše stopnje. To velja tudi takrat, ko 
je človek v revščini, bolezni ali drugih preizkušnjah. 
Ko namreč primerja neprijetnost, ki ga je doletela, z 
neštetimi  Allahovimi  blagodatmi,  s  katerimi  je 
obdarjen, spozna, da ta v primerjavi z njimi skoraj 
nima teže. 
Še  več:  kadar  Allah  Svojega  sužnja  preizkusi  z 
nadlogami in težavami, pa ta v njih izpolni dolžnost 
potrpežljivosti,  zadovoljstva  in  predanosti,  se 
njihova  teža  zmanjša  in  breme  postane  lažje. 
Upanje  na  nagrado  ter  čaščenje  Allaha  skozi 
potrpežljivost  in  zadovoljstvo  celo  spremenita 
grenkobo  preizkušenj  v  sladkost  —  tako  da 
sladkost pričakovane nagrade povzroči, da človek 
pozabi na grenkobo potrpljenja. 

Oziranje na tiste, ki so v slabšem položaju od nas 
Med najbolj koristnimi napotki v tem pogledu je to, 
na  kar  nas  je  Allahov  poslanec  ﷺ  usmeril  v 
verodostojnem hadisu, ko je rekel: 
























































































































. 
 »Glejte tiste, ki so pod vami, in ne glejte tistih, ki 
so  nad  vami,  kajti  tako  boste  manj  zaničevali 
Allahove blagodati do vas.« (Muslim) Ko ima človek 
to veliko načelo nenehno pred očmi, spozna, da – ne 
glede  na  svoje  stanje  –  v  blagostanju  in  oskrbi 
prekaša mnoge ljudi ter vse, kar je s tem povezano. 
Zaradi tega izginejo njegova skrb, tesnoba in žalost, 
poveča  pa  se  njegovo  veselje  in  zadovoljstvo  z 
Allahovimi blagodatmi, v katerih prekaša tiste, ki so 
v slabšem položaju od njega. 
In bolj ko človek premišljuje o Allahovih vidnih 
in  skritih,  verskih  in  posvetnih  blagodatih,  bolj 
spoznava,  koliko  dobrega  mu  je  njegov  Gospodar 
podaril  in  pred  koliko  zla  ga  je  obvaroval.  Brez 
dvoma to odpravlja skrbi in žalost ter v srce prinaša 
veselje in radost. 
POGLAVJE: Prizadevanje za odpravo 
skrbi in doseganje veselja 
Med vzroki, ki prinašajo veselje ter odpravljajo 
skrb  in  žalost,  je  prizadevanje  za  odpravo 
dejavnikov, ki povzročajo skrbi, ter prizadevanje za 

pridobivanje  tistih,  ki  prinašajo  radost.  To  se 
doseže  tako,  da  človek  opusti  razmišljanje  o 
preteklih  neprijetnostih,  ki  jih  ni  mogoče 
spremeniti, in se zaveda, da je nenehno ukvarjanje 
z njimi nesmiselno — celo znak nerazsodnosti. Zato 
se bori sam s seboj, da ne bi vračal misli k njim. Prav 
tako  se  bori  proti  nemiru  zaradi  prihodnosti,  ki 
izvira  iz  namišljenih  strahov  pred  revščino, 
nevarnostjo  ali  drugimi  neprijetnostmi,  ki  si  jih 
zamišlja o svoji prihodnosti. Človek naj se zaveda, 
da je prihodnost neznana — ne ve, kaj bo prinesla 
dobrega ali slabega, upanja ali bolečine — in da je 
vse to v rokah Vsemogočnega, Vsemodrega. Ljudje 
nad  tem  nimajo  oblasti;  njihova  naloga  je  le 
prizadevanje  za  pridobivanje  koristi  in  odvrnitev 
škode. Ko človek odvrne svoje misli od tesnobnega 
razmišljanja  o  prihodnosti,  se  zanese  na  svojega 
Gospodarja  in  Mu  zaupa,  se  njegovo  srce  umiri, 
njegove razmere  se  izboljšajo, skrb in  tesnoba  pa 
izginejo. 
Dova  Med  najkoristnejšimi  stvarmi  glede 
prihodnosti je obračanje k Allahu z dovo, s katero je 
Poslanec ﷺ pogosto prosil: 














































































































































 
































 
 »O Allah, popravi mi mojo vero, ki varuje moje 

zadeve;  popravi  mi  moje  posvetno  življenje,  v 
katerem  je  moja  preskrba;  popravi  mi  moje 
prihodnje življenje, h kateremu se vračam. Stori, da 
bo moje življenje povečanje vsakega dobrega, smrt 
pa počitek od vsakega zla.« (Muslim) In prav tako 
njegove besede: 































































































 
 «O  Allah,  v  Tvojo  milost  upam,  zato  me  ne 
prepusti  samemu  sebi  niti  za trenutek  in  popravi 
vse moje stanje. Ni drugega resničnega boga razen 
Tebe.  »  (Ebu  Davud,  verodostojen  hadis)  Kadar 
suženj  vztrajno  ponavlja  to  dovo  —  s  prisotnim 
srcem,  iskrenim  namenom  in  hkrati  z  dejanskim 
prizadevanjem,  da  bi  to  uresničil  —  mu  Allah 
uresniči  to,  za  kar Ga prosi  in  v  kar  upa,  njegova 
skrb pa se spremeni v radost in veselje. 
POGLAVJE: Notranja priprava na težke 
preizkušnje 
Med  najkoristnejšimi  načini  za  odpravljanje 
tesnobe  in  skrbi  je,  da  si  človek,  kadar  ga  doleti 
nesreča,  prizadeva  omiliti  njen  učinek  tako,  da 
premisli  o  najslabših  možnih  izidih  in  se  nanje 
notranje  pripravi.  Ko  to  stori,  naj  nato  po  svojih 
najboljših  močeh  ublaži  tisto,  kar  je  mogoče 
ublažiti.  S  takšno  pripravo  in  koristnim 
prizadevanjem se skrbi in žalosti zmanjšajo, njegov 

trud  pa  se  usmeri  v  pridobivanje  koristi  in 
odvrnitev škode, kolikor mu je to omogočeno. 
Kadar človeka doletijo razlogi za strah, bolezen, 
revščino  ali  izgubo  stvari,  ki  so  mu  ljube,  naj  to 
sprejme z notranjo mirnostjo in pripravi svojo dušo 
celo  na  najhujšo  možno  obliko  preizkušnje. 
Priprava  duše  na  prenašanje  težav  jih  namreč 
olajša  in  zmanjša  njihovo  težo.  Še  posebej  pa  to 
velja, če se človek po svojih močeh dejavno trudi, da 
bi  se  z  njimi  spopadel.  Tako  združi  notranjo 
pripravljenost s koristnim delovanjem, ki odvrača 
misli od nesreče, hkrati pa  obnavlja svojo moč za 
soočanje s težavami. Pri tem se zanaša na Allaha in 
Mu trdno zaupa. Brez dvoma imajo takšna ravnanja 
velik učinek: prinašajo veselje, širino srca in upanje 
na  nagrado  —  tako  v  tem  kot  v  prihodnjem 
življenju. To ni le teorija, temveč nekaj, kar potrjuje 
izkušnja, in primerov takšne koristi je zelo veliko. 
POGLAVJE: Moč srca in notranji mir 
Med  največjimi  zdravili  za duševne bolezni,  pa 
tudi za telesne tegobe, je moč srca — da človeka ne 
vznemirjajo prividi in namišljene predstave, ki jih 
povzročajo slabe misli. Jeza, notranja zmedenost ter 
nenehno pričakovanje nesreč ali izgube tistega, kar 
je  človeku  drago,  sodijo  med  boleče  vzroke,  ki 
človeka  pahnejo  v  skrbi,  žalost,  bolezni  srca  in 
telesa ter celo v živčni zlom — z vsemi njegovimi 
škodljivimi posledicami, katerih nevarnost so ljudje 

že mnogokrat izkusili. 
Tevekkul  (zanašanje  na  Allaha)  Kadar  se  srce 
zanese  na  Allaha  in  Mu  popolnoma  zaupa,  se  ne 
prepušča  blodnim  mislim  in  iluzijam,  niti  ga  ne 
obvladajo temne predstave, temveč zaupa v Njega 
in  upa  na  Njegovo  milost.  S  tem  se  od  človeka 
odmaknejo skrbi in žalost, izginejo številne telesne 
in  duševne  bolezni, srce  pa  doseže moč,  širino  in 
veselje, ki jih ni mogoče opisati z besedami. Koliko 
bolnišnic je polnih ljudi, ki trpijo zaradi strahov in 
zmotnih  predstav,  in  kako  močno  so  te  stvari 
prizadele  srca  mnogih  močnih  —  kaj  šele  šibkih. 
Kolikokrat  so  pripeljale  celo  do  zmedenosti  in 
izgube razuma. Resnično varen je tisti, ki ga Allah 
obvaruje in mu da uspeh v boju z lastno dušo, da si 
pridobi  koristna  sredstva,  ki  krepijo  srce  in 
odganjajo tesnobo. Vzvišeni pravi: 
...﴿





































... ﴾ 
 »In  kdor  se  zanese  na  Allaha  —  On  mu 
zadostuje.« (Kur'an, 65:3) To pomeni: zadostuje mu 
za vse,  kar  ga  skrbi v  zadevah njegove  njegovega 
življenja in vere. 
Človek, ki se zanese na Allaha, je močnega srca. 
Nanj  ne  vplivajo  blodnje  in  ga  nesreče  ne 
vznemirjajo, saj ve, da to izhaja iz šibkosti duše ter 
iz strahu, ki nima resnične osnove. Hkrati se zaveda, 
da  je  Allah  tistemu,  ki  se  Nanj  zanese,  zagotovil 

18 
popolno zadostnost. Zato Mu zaupa in je pomirjen z 
Njegovo  obljubo.  Tako  izginejo  njegova  skrb  in 
tesnoba,  stiska  se  spremeni  v  olajšanje,  žalost  v 
veselje,  strah  pa  v  varnost.  Zato  prosimo 
Vzvišenega,  naj  nam  podari  notranji  mir,  moč  in 
stanovitnost  srca  ter  popolno  zanašanje  Nanj  — 
tisto  zanašanje,  s  katerim  je  Allah  svojim 
zaupnikom  obljubil  vsako  dobro  in  zaščito  pred 
vsako neprijetnostjo in škodo. 
POGLAVJE: Navajanje duše na 
sprejemanje pomanjkljivosti drugih 
Na to kažejo tudi besede Allahovega poslanca ﷺ: 






































































 
 »Vernik  naj  ne  sovraži vernice;  če  mu  pri  njej 
kakšna lastnost ni po volji, bo pri njej našel drugo, s 
katero je zadovoljen.« (Muslim) 
Dve veliki koristi: 
Prva  korist:  napotek  glede  ravnanja  z  ženo, 
sorodnikom,  prijateljem,  sodelavcem  in  vsakim,  s 
katerim si v odnosu ali stiku. Človek naj svojo dušo 
pripravi na to, da bo pri vsakem nujno našel kakšno 
pomanjkljivost,  napako  ali  lastnost,  ki  mu  ni  po 
volji.  Ko  to  opazi,  naj  to  primerja  z  dolžnostjo 
ohranjanja  vezi  in  ljubezni  ter  se  spomni  dobrih 
lastnosti te osebe in skupnih ciljev, ki ju povezujejo. 
S  spregledovanjem  slabosti  in  upoštevanjem 
dobrih lastnosti se ohranjata bližina in povezanost, 

19 
s tem pa človek doseže notranji mir in zadovoljstvo. 
Druga  korist:  odprava  skrbi  in  nemira, 
ohranjanje  notranje  vedrine,  vztrajanje  pri 
izpolnjevanju obveznih in  priporočljivih dolžnosti 
ter doseganje miru med obema stranema. Kdor pa 
se  ne  ravna  po  tem  napotku  Poslanca  ﷺ,  temveč 
ravna  nasprotno  —  opazi  le  slabosti  in  prezre 
dobre lastnosti — bo neizogibno zapadel v nemir. 
Ljubezen med njim in tistim, s katerim je povezan, 
se bo skalila, številne dolžnosti, ki bi jih morala oba 
ohranjati, pa se bodo pretrgale. 
Mnogi  ljudje  z  vzvišenimi  cilji  se  ob  velikih 
nesrečah  in  hudih  preizkušnjah  znajo  utrditi  v 
potrpežljivosti  in  notranji  spokojnosti.  Vendar  pa 
jih  pri  nepomembnih  in  drobnih  stvareh  hitro 
zajame nemir in njihova notranja vedrina se skalí. 
Vzrok za to je, da so svojo dušo pripravili na velike 
preizkušnje, zanemarili pa so jo pri majhnih, kar jim 
škoduje in jim jemlje duševni mir. Razumen človek 
pa svojo dušo navaja tako na majhne kot na velike 
stvari. Pri vsem prosi Allaha za pomoč in Ga prosi, 
naj  ga  niti  za  trenutek  ne  prepusti  samemu  sebi. 
Tako mu postanejo lahke tudi drobne stvari, kakor 
so  mu  že  postale  lahke  velike.  In  tako  ostaja 
notranje spokojen, s pomirjenim srcem in v trajnem 
miru. 
Poglavje: Neprepuščanje skrbem 
Razumen človek ve, da je pravo življenje življenje 

sreče  in  notranje  spokojnosti  —  in  da  je  takšno 
življenje  zelo  kratko.  Zato  ga  ne  sme  krajšati  s 
skrbmi in prepuščanjem žalosti, saj je to v nasprotju 
z bistvom pravega življenja. Svoje življenje varuje in 
ne dovoli, da bi velik del njega postal plen skrbi in 
tegob.  V  tem  ni  razlike  med  pravičnim  in 
grešnikom;  vendar  ima  vernik  pri  uresničevanju 
tega načela največji in najbolj koristen delež — tako 
v tem življenju kot v onstranstvu. 
Primerjava  med  Allahovimi  blagodatmi  in 
preizkušnjo Kadar človeka  doleti kaj neprijetnega 
ali se tega boji, naj pomisli na vse blagodati, ki so 
mu dane, in jih primerja s težavo, ki ga je zadela. Ob 
takšni  primerjavi  postane  jasno,  kako  številne  so 
blagodati,  v  katerih  živi,  in  kako  majhna  je 
preizkušnja v primerjavi z njimi. 
Prav  tako  naj  strah  pred  morebitno  škodo 
primerja z mnogimi možnostmi, da se to sploh ne 
bo zgodilo, in naj ne dovoli, da bi ena šibka možnost 
prevladala nad številnimi močnejšimi. Tako se skrb 
in  strah  postopoma  umirita.  Človek  naj  premisli 
tudi  o  najslabšem  možnem  izidu  in  se  notranje 
pripravi nanj, če bi do njega res prišlo. Hkrati pa naj 
stori vse, kar je v njegovi moči, da prepreči tisto, kar 
se še ni zgodilo, ter odpravi ali vsaj omili tisto, kar 
se je že zgodilo. 
Škoda  ljudi  se  vrača  nanje,  dokler  se  z  njo  ne 
obremenjuješ  Koristno  je  vedeti,  da  krivica  ali 

21 
škoda, ki ti jo ljudje povzročijo — posebej z grdimi 
besedami  —  v  resnici škoduje  njim,  ne  tebi.  Tebi 
začne  škodovati  šele  takrat,  ko  se  z  njo  začneš 
obremenjevati in ji dovoliš, da zavlada nad tvojimi 
mislimi  in  občutki.  Takrat  te  prizadene  le  toliko, 
kolikor  ji  sam  odpreš  vrata.  Če  pa  se  z  njo  ne 
obremenjuješ in je ne zadržuješ v sebi, ti ne more 
škodovati. 
Polepšaj  življenje  s koristnimi mislimi  Vedi, da 
tvoje  življenje  sledi  tvojim  mislim.  Kadar  so 
usmerjene v to, kar ti koristi v veri in na tem svetu, 
postane življenje dobro in srečno; kadar pa niso, je 
ravno obratno. 
Da je tvoje ravnanje z drugimi zaradi Allaha, ne 
zaradi  ljudi  Med  najbolj  koristnimi  stvarmi  za 
odpravljanje  skrbi  je,  da  svojo  dušo  navadiš,  da 
zahvalo pričakuje le od Allaha. Kadar storiš dobro 
nekomu, ki ima do tebe pravico, ali nekomu, ki je 
nima, vedi, da to počneš zaradi Allaha. Zato se ne 
oziraj  na  hvaležnost  tistega,  ki  si  mu  izkazal 
dobroto. Vzvišeni Allah pripoveduje o izbranih med 
Svojimi sužnji, da so govorili: 
﴿






















































 ﴾ 
 »Hranimo  vas  zgolj  zaradi  Allaha;  od  vas  ne 
želimo ne plačila ne zahvale.« (Kur'an, 76:9) 
To še posebej velja v odnosu do družine in otrok, 
s katerimi si najtesneje povezan. Kadar svojo dušo 

navadiš, da od njih odvračaš zlo in jim želiš dobro, 
prineseš  mir  njim  —  in  ga  najdeš  tudi  sam.  Med 
vzroki  notranjega  miru  je  tudi  to,  da  sprejemaš 
vrline  in  ravnaš  po  njih  iz  iskrenega  notranjega 
nagiba,  brez  prisile  in  pretvarjanja,  ki  človeka  le 
izčrpata in ga na koncu pustita brez sadov vrline. To 
je modrost: neprijetne stvari preoblikovati v nekaj 
čistega in prijetnega. Tako se radost poglobi, tegobe 
pa izginejo. 
Ukvarjanje  s  koristnim  namesto  s  škodljivim 
Usmerjaj  svoje  misli  v  tisto,  kar  ti  koristi,  in  si 
prizadevaj  to  tudi  uresničiti.  Ne  zadržuj  se  pri 
škodljivih stvareh, saj te prav one vlečejo v skrbi in 
žalost.  Kadar  se  posvetiš  koristnemu,  se  od  teh 
vzrokov naravno oddaljiš. Pri pomembnih opravilih 
si privošči počitek in zberi svoje notranje moči, da 
se  srce  umiri  in  okrepi  za  tisto,  kar  je  zares 
pomembno. 
Opravljanje nalog brez odlašanja Med koristnimi 
navadami je tudi to, da naloge opraviš takoj in jih ne 
odlagaš. Tako si kasneje bolj razbremenjen in imaš 
več miru pri soočanju s prihodnjimi obveznostmi. 
Če  nalog  ne  dokončaš  sproti,  se  začnejo  kopičiti: 
nedokončana  opravila  iz  preteklosti  se  naberejo, 
pridružijo  pa  se  jim  še nova.  Tako  breme  postaja 
vse težje. Če pa vsako stvar opraviš ob njenem času, 
se prihodnjih nalog lotiš z bistro glavo, večjo močjo 
in več zagona. 

Začni  z  najpomembnejšim  Pri  koristnih 
opravilih  vedno  začni  z  najpomembnejšim,  nato 
nadaljuj po vrstnem redu pomembnosti. Upoštevaj 
tudi  to,  do  česa  čutiš  naravno  nagnjenje  in za  kaj 
imaš  več  notranje  pripravljenosti  —  kajti  če  se 
človek stalno sili v nekaj, kar mu je tuje ali odbojno, 
ga hitro zajame naveličanost, utrujenost in notranji 
nemir. Pri tem si pomagaj z jasnim razmislekom in 
posvetovanjem  z  drugimi,  saj  kdor  se  posvetuje, 
redko  obžaluje.  Kar  nameravaš  storiti,  temeljito 
premisli in dobro pretehtaj. Ko prepoznaš korist in 
sprejmeš  trdno  odločitev,  se  zanesi  na  Allaha  — 
kajti Allah ljubi tiste, ki se Nanj zanašajo. 
Vsa hvala pripada Allahu, Gospodarju svetov.  
Naj  Allah  blagoslovi  in  podari  mir  našemu 
poslancu Muhammedu, njegovi družini in njegovim 
ashabom. 
 
***

